Title: ประกาศคณะกรรมการควบคุมการขนส่งทางบกประจำจังหวัดพระนครศรีอยุธยา ฉบับที่ 68 (พ.ศ. 2546) เรื่อง กำหนด (ปรับปรุง) เส้นทางรถโดยสารประจำทาง

ประกาศคณะกรรมการควบคุมการขนส่งทางบก

ประกาศคณะกรรมการควบคุมการขนส่งทางบก
ประจำจังหวัดพระนครศรีอยุธยา
ฉบับที่ ๖๘ (พ.ศ. ๒๕๔๖)
เรื่อง กำหนด (ปรับปรุง) เส้นทางรถโดยสารประจำทาง[๑]

ด้วย
คณะกรรมการควบคุมการขนส่งทางบกประจำจังหวัดพระนครศรีอยุธยา ได้พิจารณาเห็นสมควรกำหนด
(ปรับปรุง) เส้นทางรถโดยสารประจำทาง หมวด ๑ สายที่ ๕ ศาลากลางจังหวัดพระนครศรีอยุธยา-เรือนรับรองผู้ว่าราชการจังหวัดพระนครศรีอยุธยา
เพื่อให้เหมาะสมและสอดคล้องกับสภาพความต้องการใช้บริการของผู้โดยสารในปัจจุบัน

ฉะนั้น
อาศัยอำนาจตามความในมาตรา ๒๐ (๑) แห่งพระราชบัญญัติการขนส่งทางบก
พ.ศ. ๒๕๒๒ ประกอบกับมติคณะกรรมการควบคุมการขนส่งทางบกประจำจังหวัดพระนครศรีอยุธยา
ในการประชุมครั้งที่ ๑/๒๕๔๕ เมื่อวันที่ ๓ มิถุนายน ๒๕๔๕ และได้รับอนุมัติจากคณะกรรมการควบคุมการขนส่งทางบกกลาง
ในการประชุมครั้งที่ ๑๑/๒๕๔๖ เมื่อวันที่ ๑๐ มิถุนายน ๒๕๔๖ จึงให้กำหนด
(ปรับปรุง) เส้นทางรถโดยสารประจำทาง หมวด
๑ จังหวัดพระนครศรีอยุธยา สายที่ ๕ ศาลากลางจังหวัดพระนครศรีอยุธยา-เรือนรับรองผู้ว่าราชการจังหวัดพระนครศรีอยุธยา เป็น ศาลากลางจังหวัดพระนครศรีอยุธยา-การประปาเทศบาลนครนครศรีอยุธยา โดยมีรายละเอียดเส้นทาง ดังนี้

สายที่ ๕ ศาลากลางจังหวัดพระนครศรีอยุธยา-
การประปาเทศบาลนครนครศรีอยุธยา
เที่ยวไป
เริ่มต้นจากสถานที่จอดรถโดยสารประจำทางบริเวณศาลากลางจังหวัดพระนครศรีอยุธยา (ศูนย์ราชการ) ไปตามทางหลวงแผ่นดินหมายเลข ๓๒ แยกซ้ายไปตามถนนโรจนะ ผ่านสถานีขนส่งผู้โดยสารจังหวัดพระนครศรีอยุธยา
แขวงการทางอยุธยา แยกขวาไปตามถนนชีกุน แยกขวาไปตามถนนป่าโทน แยกซ้ายไปตามถนนคลองมะขามเรียง
แยกซ้ายไปตามถนนหอรัตนไชย แยกขวาไปตามถนนซอย ๑๑ แยกขวาไปตามถนนนเรศวร ผ่านเทศบาลนครศรีอยุธยา
แยกซ้ายไปตามถนนซอย ๘ แยกซ้ายไปตามถนนป่ามะพร้าว ผ่านโรงเรียนอนุบาลพระนครศรีอยุธยา
แยกซ้ายไปตามถนนกลาโหม แยกขวาไปตามถนนนเรศวร ผ่านวิทยาลัยเทคนิคพระนครศรีอยุธยา วิหารพระมงคลบพิตร
แยกซ้ายไปตามถนนศรีสรรเพชญ์ แยกซ้ายไปตามถนนป่าโทน แยกขวาไปตามถนนชีกุน แยกขวาไปตามถนนโรจนะ
ผ่านสถาบันราชภัฏพระนครศรีอยุธยา แยกซ้ายไปตามถนนศรีสรรเพชญ์ ผ่านโรงพยาบาลพระนครศรีอยุธยา
แยกซ้ายไปตามถนนอู่ทอง ผ่านเรือนรับรองผู้ว่าราชการจังหวัดพระนครศรีอยุธยา ไปสุดเส้นทาง
ณ สถานที่จอดรถโดยสารประจำทางบริเวณการประปาเทศบาลนครนครศรีอยุธยา
เที่ยวกลับ
เริ่มต้นจากสถานที่จอดรถโดยสารประจำทางบริเวณการประปาเทศบาลนครนครศรีอยุธยา ไปตามถนนอู่ทอง
แยกขวาไปตามถนนศรีสรรเพชญ์ ผ่านโรงพยาบาลพระนครศรีอยุธยา แยกขวาไปตามถนนโรจนะ ผ่านสถาบันราชภัฏพระนครศรีอยุธยา
แยกซ้ายไปตามถนนชีกุน แยกซ้ายไปตามถนนป่าโทน แยกขวาไปตามถนนศรีสรรเพชญ์ ผ่านวิหารพระมงคลบพิตร
แยกขวาไปตามถนนนเรศวร ผ่านวิทยาลัยเทคนิคพระนครศรีอยุธยา แยกซ้ายไปตามถนนกลาโหม แยกขวาไปตามถนนป่ามะพร้าว
แยกขวาไปตามถนนอู่ทอง แยกขวาไปตามถนนนเรศวร ผ่านตลาดเจ้าพรหม เทศบาลนครนครศรีอยุธยา
ตรงไปตามถนนนเรศวร แยกซ้ายไปตามถนนซอย ๑๑ แยกซ้ายไปตามถนนหอรัตนไชย แยกขวาไปตามถนนคลองมะขามเรียง
แยกขวาไปตามถนนป่าโทน แยกซ้ายไปตามถนนชีกุน แยกซ้ายไปตามถนนโรจนะ ผ่านแขวงการทางอยุธยา
สถานีขนส่งผู้โดยสารจังหวัดพระนครศรีอยุธยา ไปสุดเส้นทาง ณ สถานที่จอดรถโดยสารประจำทางบริเวณศาลากลางจังหวัดพระนครศรีอยุธยา
(ศูนย์ราชการ)

ประกาศ ณ วันที่ ๑๕
สิงหาคม พ.ศ. ๒๕๔๖
สุรพล  กาญจนะจิตรา
ผู้ว่าราชการจังหวัดพระนครศรีอยุธยา
ประธานกรรมการควบคุมการขนส่งทางบก
ประจำจังหวัดพระนครศรีอยุธยา

มัตติกา/พิมพ์
๙ มกราคม ๒๕๔๗
ทรงยศ/อรรถชัย/ตรวจ
๑๔ มกราคม ๒๕๔๗

โชติกานต์/ปรับปรุง
๑ พฤษภาคม ๒๕๕๘

[๑]ราชกิจจานุเบกษา เล่ม ๑๒๐/ตอนที่ ๙๒
ง/หน้า ๑๑๗/๑๘ พฤศจิกายน
๒๕๔๖